مونی محسن

مونی محسن (پیدائش: 1963ء) ایک برطانوی پاکستانی مصنفہ ہیں جو لندن، برطانیہ میں مقیم ہیں۔ 
وہ فرائڈے ٹائمز کے لیے طویل عرصے سے طنزیہ کالم ' ایک سماجی تتلی کی ڈائری' لکھنے اور اسی نام سے ایک کتاب لکھنے کے لیے مشہور ہیں۔

ابتدائی زندگی اور تعلیم 
مونی محسن پاکستان کے شہر لاہور میں پیدا ہوئیں اور یہیں پلی بڑھیں اور خود کو "تعلیم یافتہ، مغرب زدہ " خاندان سے تعبیر کرتی ہیں۔ جب جنرل ضیاء الحق 1977 میں آمریت کے اقتدار میں آئے تو، مونی محسن کے کنبے نے نئے، شدت پسند پاکستان میں کم راحت محسوس کرنا شروع کردی، جہاں امن پسند شہریوں کے خلاف سیاسی جبر معمول بن گیا۔ اس کے باوجود مونی نے لاہور میں ہی رہنے کا انتخاب کیا۔ مونی محسن نے انگلینڈ کے ایک بورڈنگ اسکول میں تعلیم حاصل کرنے کے لیے 16 سال کی عمر میں پاکستان چھوڑ دیا تھا اور بعد میں کیمبرج یونیورسٹی میں تعلیم حاصل کی، جہاں انہوں نے بشریات اور آثار قدیمہ کی تعلیم حاصل کی۔ 1988 میں جنرل ضیاء کی موت کے بعد، وہ زیادہ فیصلہ کن طور پر پاکستان واپس آئیں اور ملک کے پہلے آزاد میگزین " دا فرائیڈے ٹائمز" کے لیے کام کرنا شروع کیا، جہاں وہ فیچر ایڈیٹر کی صف میں شامل ہوگئیں۔ 

مونی محسن کی بہن، جگنو محسن، ایک آزاد میگزین، " دی فرائیڈے ٹائمز " کی پبلشر ہیں۔
مونی، گلوکار علی سیٹھی اوراداکارہ میرا سیٹھی کی خالہ ہیں۔
مونی محسن اب اپنا وقت لاہور اور لندن کے مابین گزارتی ہیں، جہاں وہ اپنے شوہر اور دو بچوں کے ساتھ رہتی ہیں۔

مونی محسن کو اکثر ادبی میلوں کے پینل میں مدعو کیا جاتا ہے۔ وہ زینت ہارون راشد تحریری انعام برائے خواتین کے ججوں کے پینل میں شامل تھیں۔

اشاعتیں 
مونی محسن دو ناولوں کی مصنفہ
ہیں : "دی اینڈ آف انوسینسس" (2006) 
اور "ٹینڈر ہکس" عرف "ڈیوٹی فری" (2011) ،
اور دوکالموں کے مجموعہ پہ مشتمل کتب کی مصنفہ ہیں: " ایک سماجی تتلی کی ڈائری (2008)" 
اور تتلی کی واپسی (2014)۔ 
ان کی تحریریں " ٹائمز آف انڈیا"،
" دی گارڈین، "
پراسپیکٹ ،
" دی نیشن
" 1843 میگزین) دی اکانومسٹ) ، 
بوسٹن ریویو
، این پی آر
، ہیرالڈ (پاکستان)
اور دیگر جگہوں پہ شائع ہو چکی ہیں۔

مونی محسن ایک فری لانس صحافی کے طور پر کام کر رہی ہیں اور طبقات، سیاست، ثقافت، معاشرے اور طرز زندگی کے بارے میں لکھتی ہیں۔ 

1963ء کی پیدائشیں
اکیسویں صدی کی پاکستانی مصنفات
برطانوی مسلم شخصیات
بقید حیات شخصیات
پاکستانی انگریزی زبان کے مصنفین
پاکستانی خواتین صحافی
پاکستانی خواتین ناول نگار
پاکستانی سوشلائٹ
پاکستانی کالم نگار
پاکستانی مصنفات
پاکستانی ناول نگار
پاکستانی نژاد برطانوی مصنفین
پنجابی شخصیات
خواتین کالم نگار
لاہور کے مصنفین
مملکت متحدہ کو پاکستانی تارکین وطن
پاکستانی مصنفین